રાત્રિનાં સમયે પારસી ટેકરા ખાતે આંકડાનો જૂગાર લખાતો હોવાની પોલીસને બાતમી મળી હતી. જેના પગલે સ્થળ ઉપર જઈને તપાસ કરતાં કેટલાંક લોકો દુકાનની આગળ બેઠા હતાં. તેમની કોઈપણ પ્રકારની પૂછપરછ કર્યા વિના પોલીસ તેમને ઉઠાવી ગઈ હતી. બાદમાં પોલીસ મથકે લઈ જઈને પોલીસ અધિકારી દ્વારા તેમની વર્ધીનો કમર પટ્ટો કાઢી શખ્સોને કોરડા ફટકાર્યા હતા. દરમિયાન નજીકમાં રહેલાં કેટલાંક લોકોએ મોબાઈલમાં આ વીડિયો રેકોર્ડ કરતાં હાલ આ વીડિયો સોશિયલ મીડિયામાં પણ વાયરલ થયો. ત્યારે આ વીડિયોએ પોલીસ પ્રજાની રક્ષક છે કે ભક્ષક તેવા સવાલો લોકોમાં ચર્ચાઈ રહ્યા છે.